
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 137 

18 Φεβρουάριου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναπροσαρμογή της ετήσιας συνδρομής, ανά τεύ¬ 
χος, του περιοδικού ΦΟΡΟΤΕΧΝΙΚΗ και ΘΡΑΚΙΚΗ 
ΠΡΟΣΕΓΓΙΣΗ και τροποποίηση της αριθ. πρωτ. 

1114716/371 /ΕΚΠ./' 17.10.95 απόφασης του Υπ. 
Οικονομικών. 1 

Παραχώρηση της χρήσης και διαχ/σης του ξεν/κού 
τουριστικού λιμένα μπροστά από το ξενοδοχείο 
«ΡΟΠΤΟ Εί-ΟυΡΑ ΜΑΠΕ» στη θέση Πηγαϊδάκια 


Ελούντας Λασιθίου. 2 

Συγκρότηση Περιφερειακού Συμβουλίου Ιονίων Νή¬ 
σων. 3 

Επικύρωση της τροποποίησης του Ο.Ε.Υ. της Κοινό¬ 
τητας Πολύδροσου Ν, Φωκίδας. 4 

Διόρθωση σφάλματος στην υπ’ αριθ. 28779/12.6.57 α¬ 
πόφασή Νομάρχη Ιωαννίνων. 5 


Συμπλήρωση της υπ’ αρ. 622 απόφασης της 76ης/- 
28.5.96 Συνεδρίασης της Επιτροπής Κεφαλαιαγο¬ 
ράς (ΦΕΚ 499Β) για τον «Καθορισμό δικαιωμάτων 
της Α.Ε. ΑποθετηρίωνΤίτλων». 6 

Συμπλήρωση της απόφασης της 119ης/11.11.1997 
Συνεδρίασης του Δ.Σ. της Επιτροπής Κεφαλαιαγο¬ 
ράς για τον «Καθορισμό δικαιωμάτων της Εταιρίας 
Αποθετηρίων για τη φύλαξη των τίτλων των αξιών» 7 

Απόδοση στις εκδότριες εταιρίες των μετοχικών τίτ¬ 
λων, που μετατρέπονται σε άυλη μορφή και φυ¬ 
λάσσονται στην Α. Ε. Αποθετηρίων Τίτλων. 8 

Όροι και προϋποθέσεις συνεργασίας μεταξύ μελών 
του Χρηματιστηρίου Αξιών Αθηνών με επιχειρήσεις 
του άρθρου 3 παρ. Ιθτου Ν. 2396/96 και με επιχει¬ 
ρήσεις που ενεργούν ως αντιπρόσωποί τους. 9 

Συμπλήρωση της αποφάσεως της Επιτροπής Κεφα¬ 
λαιαγοράς 104/8.4.1997 (θέματα 6Α, 6Β, 6Γ) ΦΕΚ 
Β’369/12.5.97 και (θέμα 6Δ)/ΦΕΚ Β' 357/2.5.1997. 10 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αοιθ. 1007676/97/0001 (1) 

Αναπροσαρμογή της ετήσιας συνδρομής, ανά τεύχος, 
του περιοδικού ΦΟΡΟΤΕΧΝΙΚΗ και ΘΡΑΚΙΚΗ ΠΡΟ¬ 
ΣΕΓΓΙΣΗ και τροποποίηση της αριθ. πρωτ. 1114716/- 
371 /ΕΚΠ ./17. 10 . 95 απόφασης του Υπ . Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 Τις διατάξεις του Π.Δ. 284/88, όπως τροπποιήθηκαν 
με το Π.Δ. 167/96 «Οργανισμός Υπουργείου Οικονο¬ 
μικών» (Α. 128) και συγκρότηση Γενικών Διευθύνσεων και 
ισχύουν σήμερα (ΦΕΚ. 128/Α'). 

2. Τις διατάξεις του Ν. 2362/95 «Περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις» (ΦΕΚ. 247/Α'). 

3. Τιςδιατάξειςτου Ν. 2286/95 για τις Κρατικές Προμή¬ 
θειες (ΦΕΚ 19/Α’) σε συνδυασμό με τις διατάξεις του Π.Δ. 
394/96, Κανονισμός Προμηθειών Δημοσίου (ΦΕΚ266/Α’). 

4. Την αριθ. πρωτ. 1114716/371 /ΕΚΠ. 17.10.95 απόφα¬ 
ση του Υπουργού Οικονομικών «Διαδικασία και τρόπος 
καταβολής της συνδρομής για την αγορά του επιστημο¬ 
νικού περιοδικού «ΦΟΡΟΤΕΧΝΙΚΗ ΚΑΙ ΘΡΑΚΙΚΗ ΠΡΟ¬ 
ΣΕΓΓΙΣΗ» (ΦΕΚ. 861/Β795). 

5. Την από 4.7.1997 εισήγηση για αναπροσαρμογή της 
συνδρομής του περιοχικού «ΦΟΡΟΤΕΧΝΙΚΗ ΚΑΙ ΘΡΑ¬ 
ΚΙΚΗ ΠΡΟΣΕΓΓΙΣΗ». 

6. Το αριθ. πρωτ. 1854/15.8.1997 έγγραφο της Περιφ. 
Δ/νσης Ανατολικής Μακεδονίας και Θράκης του Σ.Δ.Ο.Ε. 

7. Τις διατάξεις του Π.Δ. 218/96 «Οργανισμός Σώματος 
Διώξης Οικονομικού Εγκλήματος (Σ.Δ.Ο.Ε.)» (ΦΕΚ 168/Α’) 
όπως προβλέπεται μεταξύ των άλλων, ότι;«... η Υπηρεσία 
Ελέγχου Διακίνησης Αγαθών (Υ.Π.Ε,Δ.Α.)... παύει να λει¬ 
τουργεί και ορίζεται η έναρξη λειτουργίας του Σ.Δ.Ο.Ε.». 

8. Το αριθ. πρωτ. 52/5.12.1997 έγγραφο του Συλλόγου 
Εργαζομένων στις ΔΟΥ Ν. Ξάνθης με θέμα: «Αναπρο¬ 
σαρμογή Συνδρομής Περιοδικού Φοροτεχνικών και Θρα- 
κική Προσέγγιση», αποφασίζουμε: 

1. Αναπροσαρμόζου με από 1.1.1998την ετήσια συνδρο¬ 
μή κάθε μέλους από χίλιες (1.000) δραχμές σε χίλιες δια¬ 
κόσιες (1.200) δραχμές το τεύχος, του περιοδικού 
ΦΟΡΟΤΕΧΝΙΚΗ ΚΑΙ ΘΡΑΚΙΚΗ ΠΡΟΣΕΓΓΙΣΗ, μετά από 

πρόταση του Συλλόγου Εργαζομένων στις ΔΟΥ Ν. 
Ξάνθης, κατά τα οριζόμενα στην αριθ, πρωτ. 1114716/ 
371/ΕΚΠ./17.10.95 απόφαση του Υπουργού Οικονομικών. 

2. Τροποποιούμε την αριθ. πρωτ. 1114716/371/ΕΚΠ. 
17.10.95 απόφαση ως προς την φράση: Υπηρεσίες Προ¬ 
ληπτικού Ελέγχου Διακίνησης Αγαθών (ΥΠΕΔΑ)» και στο 
εξής όπου αναφέρεται η ανωτέρω φράση θα νοείται το 
«Σώμα Διώξης Οικονομικού Εγκλήματος». 

3. Κατά τα λοιπά ισχύει η αριθ. πρωτ. 1114716/371 /ΕΚΠ. 
17.10.95 απόφαση όπως δημοσιεύτηκε στο ΦΕΚ 
861/Β’/95 και ισχύει σήμερα. 

4. Από την παρούσα απόφαση προκαλείται ετήσια δα¬ 
πάνη περίπου σαράντα τριών εκατομ. διακοσίων χιλιάδων 
(43.200.0000 δρχ. σε βάρος του Κρατικού Προϋπολο¬ 
γισμού που θα βαρύνει τον Ειδικό Φορέα 23-110 και το 
Κ.Α.Ε. 1122 και βεβαιώνεται η ύπαρξη γραμμένης πίστω¬ 
σης προκειμένου να καλυφθεί η ανωτέρω δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΜΤΩΝΙΟΥ 

-φ- 

Αριθ. Α.Π. Τ /626 (2) 

Παραχώρηση της χρήσης καιδιαχ/σηςτου ξεν/κούτουρι- 
στικού λιμένα μπροστά από το ξενοδοχείο «ΡΟΒΤΟ 
ΕΕΟϋΟΑ ΜΑΒΕ» στη θέση Πηγάίδάκια Ελούντας Λασι- 
θίου. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/1993 (Κεφ. Γ’ άρθρα 29-37) 
όπως τροποποιήθηκε με το αρθρ. 5 του Ν. 2206/94. 

2. Την αριθμ. 1041/21.6.94 Απόφαση Υπουργού Του¬ 
ρισμού περί συγκρότησης της Διυπουργικής Επιτροπής 
του άρθρου 30 του Ν. 2160/1993 και καθορισμού αρμο¬ 
διοτήτων της, όπως τροποποιήθηκε με την Α.Π. Τ/3433/- 
17.9.97 Απόφαση Υπ. Ανάπτυξης και ισχύει. 

3. Τις διατάξεις του Π.Δ. 27/96 (ΦΕΚ 19/Α/1.2.96) περί 
συγχώνευσης των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης. 

4. Τις διατάξεις του Π.Δ. 377/96 (ΦΕΚ244/Α/25.9.96) πε¬ 
ρί διορισμού Υπουργού και Υφυπουργών. 

5. Την αριθμ. Τ/2531/7.7.97 (ΦΕΚ 137/Γ/9.7.97) Απόφα¬ 
ση Πρωθυπουργού και Υπουργού Ανάπτυξης περί διορι¬ 
σμού του Λάμπρου Δημητρίου στη θέση του Ειδικού 
Γραμματέα του Υπουργείου Ανάπτυξης 

6. Την αριθμ. Τ/3078/7.8.1997 Υπουργική Απόφαση πε¬ 
ρί χωροθέτησης ξενοδοχεικακού τουριστικού λιμένα 
μπροστά από το ξενοδοχείο «ΡΟΒΤΟ ΕΕΟυΡΑ ΜΑΒΕ» 
στη θέση Πηγαϊδάκια Ελούντας Λασιθίου (Αρ. Σημ. 
006546/98). 

7. Το γεγονός ότι από τις διατάξεις της παρούσας, δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Παραχωρούμε στην «ΕΛΟΥΝΤΑ Α.Ε. ΤΟΥΡ/ΚΕΣ και 
ΞΕΝ/ΚΕΣ ΕΠΙΧΕΙΡΗΣΕΙΣ» την χρήση, διοίκηση και διαχεί¬ 
ριση του ξενοδοχειακού τουριστικού λιμένα, και των πά- 
σης φύσεως έργων και εγκαταστάσεων αυτού, δυναμικό¬ 
τητας 22 θέσεων ελλιμενισμού, που χωροθετήθηκε μπρο¬ 
στά από το ξενοδοχείο «ΡΟΒΤΟ ΕΕΟυΟΑ ΜΑΒΕ» στη 
θέση Πηγαϊδάκια Ελούντας Λασιθίου με την αριθμ. Τ/- 
3078/7.8.97 Υπουργική Απόφαση Χωροθέτησης. 


2. Η διάρκεια της παραχώρησης που συναρτάται άμεσα 
με τη λειτουργία της προαναφερόμενης ξενοδοχειακής 
μονάδας από την έκδοση της παρούσας και λήγει μετά εί¬ 
κοσι (20) έτη. 

3. Για το προαναφερόμενο χρονικό διάστημα δεν οφεί¬ 
λεται στο Δημόσιο αντάλλαγμα. 

4. Η χρήση του εν λόγω ξενοδοχειακού τουριστικού λι¬ 
μένα σκοπεί αποκλειστικά στην εξυπηρέτηση της πελα¬ 
τείας της ξενοδοχειακής μονάδας «ΡΟΒΤΟ ΕΕΟϋΟΑ 
ΜΑΒΕ». 

5. Απαγορεύεται οποιαδήποτε άλλη εκμετάλλευση ή 
προς τρίτον παραχώρηση του ξενοδοχειακού τουριστι¬ 
κού λιμένα. Παράβαση της υποχρέωσης αυτής διαπιστώ¬ 
νεται με Απόφασητης Υπουργού Ανάπτυξης, μετά τη γνώ¬ 
μη της Επιτροπής αρθ. 30 Ν. 2160/93 και συνεπάγεται αυ¬ 
τοδίκαια την χωρίς αποζημίωση στέρηση του δικαιώμα¬ 
τος χρήσης του τουριστικού λιμένα από την ξενοδοχεική 
μονάδα. 

6. Τα πάσης φύσεως έργα και οι εγκαταστάσεις που έ¬ 
χουν κατασκευαστεί στην θάλασσα και τον αιγιαλό σύμ¬ 
φωνα με ταπροβλεπόμενα στην Απόφαση χωροθέτησης, 
ανήκουν κατά κυριότητα στο Δημόσιο. 

7. Η συντήρηση του ξενοδοχειακού τουριστικού λιμένα 
και η τήρηση της καθαριότητας - ευπρέπειας αυτού γίνε¬ 
ται με μέριμνα της «ΕΛΟΥΝΤΑ Α.Ε. ΤΟΥΡ/ΚΕΣ και ΞΕΝ/- 
ΚΕΣ ΕΠΙΧΕΙΡΗΣΕΙΣ». 

8. Την ευθύνη του ελέγχου λειτουργίας του εν λόγω λι¬ 
μένα έχει η Διεύθυνση Θαλάσσιου Τουρισμού του Ε.Ο.Τ. 

9. Κάθε παράβαση των όρων της παρούσας, συνεπάγε- 
τα άμεση ανάκληση της σχετικής παραχώρησης. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 1998 

Η ΥΠΟΥΡΓΟΣ 

8ΑΣΩ ΠΑΠΑΝΔΡΕΟΥ 

♦ - 

Αριθ. 2 (3) 

Συγκρότηση Περιφερειακού Συμβουλίου Ιονίων Νήσων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Έχοντας υπόψη: 

1, Τις διατάξεις του άρθρου 19τουΝ. 1599/86 «Σχέσεις 
Κράτους - Πολίτη, καθιέρωση νέου τύπου δελτίων ταυτό¬ 
τητας και άλλες διατάξεις». 

2. Τις διατάξεις του άρθρου 1 παρ. 3 του Ν. 2503/1997 
«Διοίκηση, οργάνωση, στελέχωσητης Περιφέρειας ρύθ¬ 
μιση θεμάτων για την τοπική αυτοδιοίκηση και άλλες 
διατάξεις», αποφασίζουμε: 

Συγκροτούμετο Περιφερειακό Συμβούλιο Περιφέρειας 
Ιονίων Νήσων, αποτελούμενο από τους κατωτέρω: 

1. Το Γ ενικό Γ ραμματέα της Περιφέρειας Ιονίων Νήσων, 
ως Πρόεδρο. 

2. Τους Νομάρχες των Νομαρχιακών Αυτοδιοικήσεων: 
Κέρκυρας, Λευκάδας, Κεφαλονιάς - Ιθάκης καιΖακύνθου. 

3. Τους εκπ ροσώπους των Τοπικών Ενώσεων Δήμιων και 
Κοινοτήτων (ΤΕΔΚ), των Νομών: Κερκύρας, Λευκάδας, 
Κεφαλονιάς - Ιθάκης και Ζακύνθου. 

4. Εκπρόσωπο των Επιμελητηρίων των Νομών: Κέρκυ¬ 
ρας, Λευκάδας, Κεφαλονιάς - Ιθάκης και Ζακύνθου. 

5. Εκπρόσωποτου Τεχνικού Επιμελητηρίου Ελλάδος. 

6. Εκπρόσωπο του Γεωτεχνικού Επιμελητηρίου Ελλά¬ 
δος. 

7. Εκπρόσωπο του Οικονομικού Επιμελητηρίου Ελλά¬ 
δος. 

8 . Εκπρόσωπο της Α.Δ. Ε.Δ.'Υ. 

9. Εκπρόσωπο της ΠΑ.Σ.Ε.ΓΕ.Σ. 

10 . Εκπρόσωπο της Γ.Σ.Ε.Ε. 

Οι υπ’ αριθ. 4-10 εκπρόσωποι ορίζονται απο τις Νομαρ¬ 
χιακές οργανώσεις του φορέα. Ο τρόπος και η διαδικασία 
ορισμού καθορίζονται από το αρμόδιο συλλογικό όργανο 
διοίκησης κάθε φορέα. 

Στις συνεδριάσεις του Περιφερειακού Συμβουλίου συμ¬ 
μετέχει άνευ ψήφου ο Γενικός Διευθυντής της Περιφέ¬ 
ρειας. 

Ο Γραμματέας του Περιφερειακού Συμβουλίου και ο α¬ 
ναπληρωτής του ορίζονται με απόφαση του Γενικού 
Γραμματέα της Περιφέρειας ίονίων Νήσων, από τους υ¬ 
παλλήλους των φορέων του Δημοσίου τομέα της έδρας 
της Περιφέρειας. 

Το Περιφερειακό Συμβούλιο έχει τις αρμοδιότητες που 
προβλέπονται από το άρθρο 63 του Ν. 1622/86 και λει¬ 
τουργεί κατά τη διαδικασία του άρθρου 64 του Ν. 
1622/86, όπως ισχύει σήμερα καθώς και την αριθ. 
19835/26.3.87, απόφαση του Υπουργού Εσωτερικών 
«κανονισμός λειτουργίας Περιφερειακού Συμβουλίου». 

Η παρούσα να δημοσιευθεί στην Εφημερίδα της 
Κυβερνήσεως. 

Κέρκυρα, 16 Ιανουάριου 1998 

Ο Γενικός Γ ραμματέας 
ΚΩΣΤΑΣ Σ. ΓΕΩΓΑΛΙΔΗΣ 

-Φ- 

Α ριθ. 733 ( 4 ) 

Επικύρωση της τροποποίησης του Ο.Ε.Υ. της Κοινότητας 
Πολύδροσου Ν. Φωκίδας. 

Ο ΓΕΝ.ΓΡΑΜ. ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις των άρθρωνα) 12 τουΝ. 1188/81, όπως 
τροποποιήθηκε με το άρθρο 26 του Ν. 1832/89. 

2. Τις διατάξεις των άρθρων 7 και 18 παρ. 12 του Ν 
2503/ 97. 

3. Τις 5921/9.9.97, 6377/16.9.97 και 6649/25.9.97 απο¬ 
φάσεις του Γενικού Γραμματέα Περιφέρειας Στερεάς 
Ελλάδας περί «μεταβίβασης δικαιώματος υπογραφής με 
εντολή του ...». 

4. Την 20/17.12.97 σύμφωνη γνωμοδότηση του 
Υπηρεσιακού Πειθαρχικού Συμβουλίου υπαλλήλων ΟΤΑ 
Ν. Φωκίδας του άρθρου 5 του Ν. 1188/81 όπως τροποποι¬ 
ήθηκε με το άρθρο 5 του Ν. 2307/95. 

5. Την 50/27.10.97 απόφαση του Κοινοτικού Συμβου¬ 
λίου Πολύδροσου για την τροποποίηση του Οργανισμού 
Εσωτερικής Υπηρεσίας και το καθορισμό αριθμού θέσε¬ 
ων προσωπικού ί.Δ.Ο.Χ. της Κοινότητας Πολύδροσου, α¬ 
ποφασίζουμε: 

Επικυρώνουμε την 50/27.10.97 απόφαση του Κοινο¬ 
τικού Συμβουλίου Πολύδροσου για την τροποποίηση του 
Οργανισμού Εσωτερικής Υπηρεσίας της Κοινότητας 
Πολύδροσου που έχει ως εξής: 

Αρθρο 1 
Διάρθρωση 

Η Υπηρεσία της Κοινότητας διαρθρούται ως εξής: 

Γραμματεία: Αυτή περιλαμβάνει τις κατωτέρω θέσεις: 

1. Κατηγορία ΔΕ 


α) Κλάδος ΔΕΙ Διοικητικού 
Δύο (2) θέσεις με βαθμούς Δ-Α 
β) Κλάδος ΔΕ 15 Εισπρακτόρων ΟΤΑ. 

Μία (1) θέση με βαθμούς Δ-Α. 

2. Κατηγορία ΥΕ. 

Α. ΤΑΚΤΙΚΟ ΠΡΟΣΩΠΟ 

α) Κλάδος ΥΕ Εργατών Γενικών Καθηκόντων. 

Μια ( 1 ) θέση με βαθμούς Ε-Β. 

Β. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΔΙΑΡΚΕΙΑΣ ΜΕΧΡΙ 8 ΜΗΝΩΝ 
α) Κλάδος ΥΕ 16 Εργατών Γενικών Καθηκόντων τρεις 
(3) θέσεις. 

Αρμοδιότητες, καθήκοντα προσωπικού κ.λπ. παραμέ¬ 
νουν τα οριζόμενα ως μέχρι σήμερα. 

Με την παρούσα απόφαση προκαλείται δαπάνη, η ο¬ 
ποία ανέρχεται στο ποσό των 29.456.000 δρχ. για το έτος 
1998 καθώς και για τα επόμενα έτη και θα καλύπτεται από 
πόρους της Κοινότητας Πολύδροσου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 27 Ιανουάριου 1998 

Με εντολή Γεν. Γραμ. Περιφέρειας 
Ο Αναπληρωτής Διευθυντής 
ΙΩΑΝΝΗΣ Κ. ΓΚΟΛΦΗΣ 

- 4 - 

Αριθ. 1359 (5) 

Διόρθωση σφάλματος στην υπ' αριθ. 28779/12.6.57 από¬ 
φασή Νομάρχη Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 3 του Ν. 2218/94 (ΦΕΚ Τ Α ’ 
90/94). 

2. Τις διατάξεις του άρθρου 10 παρ. 8 του Ν. 2503/97. 

3. Τις διατάξεις των άρθρων α) 197 του Αγροτικού 
Κώδικα. 

β) 1 του Β.Δ. της 23.11.56 (ΦΕΚ 286 Τ.Α'.) 

4 Τα κτηματολογικά στοιχεία της οριστικής διανομής έ¬ 
τους 1933 του αγροκτήματος Καστρίτσας Ιωαννίνων. 

5. Την υπ’ αριθ, 28773/12.6.57 απόφασή μας (ΦΕΚ 
178/27.6.57 Τ.Β’.) με την οποία μεταβιβάσαμε κατά κυριό- 
τοτητα στην Κοινότητα Καστρίτσας τις κοινόχρηστες ε¬ 
κτάσεις της ανωτέρω διανομής. 

6 . Το γενογός ότι στην ανωτέρω απόφαση γράφτηκε 
λανθασμένα ο αριθμός τεμαχίου του 496 τεμαχίου εκτά- 
σεως 1.000 τ.μ. αντί του σωστού 498 της ίδιας έκτασης, α¬ 
ποφασίζουμε: 

Διορθώνουμε την υπ’ αριθ. 28773/12.6.57 απόφασή μας 
ως εξής: 

Από το εσφαλμένο: αριθ. τεμ. 496/εκτάσ. 1 . 000 τ.μ. χερ- 
σολείβαδο. 

Στο ορθό: αριθ. τεμ. 498 εκτάσ. 1.000 τ.μ. χερσολείβα- 
δο. 

Κατά τα λοιπά ισχύει η υπ’ αριθ. 28773/12.6.57 απόφα¬ 
σή μας ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 27 Ιανουάριου 1998 

Ο Νομάρχης 
ΝΙΚΟΛΑΟΣ ΖΑΡΜΠΑΛΑΣ 

Αρ ιθ. Ε.Κ. 807 4 (β) 

Συμπλήρωση της υπ' αρ. 622 απόφασης της 76ης/28.5.96 
Συνεδρίασης της Επιτροπής Κεφαλαιαγοράς (ΦΕΚ 
499Β) για τον «Καθορισμό δικαιωμάτων της Α.Ε. 
Αποθετηρίων Τίτλων». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 123/20.1.1998, θέμα Ιο) 

Αφού έλαβε υπόψη: 

1. Τις διατάξεις του έκτου και όγδου εδαφίου της παρ. 
12 του άρθρου 33 και των παρ. 14και 16 του άρθρου 33α 
του Ν. 1806/88 (ΦΕΚ 207) «για την τροποποίηση της νο¬ 
μοθεσίας για τα χρηματιστήρια και άλλες διατάξεις» ό¬ 
πως αυτά ισχύουν. 

2 . Την παρ. 2 του άρθρου 37 του Ν. 1806/88 (ΦΕΚ 207) 
«για την τροποποίηση της νομοθεσίας για τα χρηματιστή¬ 
ρια και άλλες διατάξεις» η οποία προσετέθη με το άρθρο 
23 του Ν. 2324/95 (ΦΕΚ 146Α). 

3. Την υπ’ αρ. 7446 Απόφαση της 109ης/3.6.97/θέμα 1β 
Συνεδρίασης της Επιτροπής Κεφαλαιαγοράς για «Καθο¬ 
ρισμός δικαιωμάτων της Α.Ε. Αποθετηρίων Τίτλων κατά 
τη μεταβίβαση ονομαστικών ή ανωνύμων αποθετηρίων 
εγγράφων συνολικής αξίας άνω των 50 δισ. δρχ. ανώνυ¬ 
μων Εταιρειών των οποίων οι μετοχές ανήκουν κατά 
πλειοψηφία στο Ελληνικό Δημόσιο ή των οποίων το σύνο¬ 
λο του ενεργητκού υπερβαίνει τα 500 δισ. δρχ.». 

4. Την υπ’ αρ. 7445 Απόφαση της 109ης /3.6.97/θέμα Ια 
Συνεδρίασης της Επιτροπής Κεφαλαιαγοράς για 
«Καθορισμός δικαιωμάτων της Α.Ε. Αποθετηρίων Τίτλων 
κατά την έκδοση, ακύρωση, αντικατάσταση ονομαστικών 
ή ανώνυμων αποθετηρίων εγγράφων συνολικής αξίας ά¬ 
νω των 50 δισ. δρχ. ανωνύμων Εταιρειώντων οποίων οι με¬ 
τοχές ανήκουν κατά πλειοψηφία στο Ελληνικό Δημόσιο ή 
των οποίωντο σύνολο του ενεργητικού υπερβαίνειτα 500 
δισ. δρχ.», 

5. Την υπ' αρ. 622 απόφαση της 76ης/28.5.96 Συν¬ 
εδρίασης της Επιτροπής Κεφαλαιοαγοράς (ΦΕΚ 499Β) 
για τον «Καθορισμό δικαιωμάτων της Α.Ε. Αποθετηρίων 
Τίτλων». 

6 . Το άρθρο 29α του Ν. 1558/85 «Κυβέρνηση και Κυ¬ 
βερνητικά Όργανα» το οποίο προστέθηκε με το άρθρο 27 
του Ν. 2081/92 (ΦΕΚΑ 152/10.9.92). 

7. Το από 30.12.1997 ακριβές απόσπασμα του υπ' αρ. 
135/30.12.97 πρακτικού Συνεδρίασης του Δ.Σ. της Α.Ε. 
Αποθετηρίων Τίτλων, αποφασίζει ομόφωνα: 

Τα δικαιώματα που καθορίζονται στην 622η Απόφαση 
της 76ης/28.5.96 συνεδρίασης της Επιτροπής Κεφα¬ 
λαιαγοράς, σε περίπτωση μεταβίβασης ονομαστικών ή α¬ 
νωνύμων μετοχών ή ονομαστικών ή ανωνύμων αποθετη¬ 
ρίων εγγράφων, η οποία γίνεται κατ' εφαρμογή του εδα¬ 
φίου γ, του άρθρου 1 του Ν. 2374/1996, δεν καταβάλ¬ 
λονται στην Ανώνυμη Εταιρεία Αποθετηρίων Τίτλων. 

Σε κάθε περίπτωση αποκαθίστανται τα έξοδα της ΑΕΑΤ. 
Από τις διατάξεις της παρούσης δεν προ καλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΣΤΑΥΡΟΣ ΘΩΜΑΔΑΚΗΣ 


Αρ ιθ. Ε-Κ.807 3 (7) 

Συμπλήρωση της απόφασης της 119ης/11.11.1997 
Συνεδρίασης του Δ.Σ. της Επιτροπής Κεφαλαιαγοράς 
για τον «Καθορισμό δικαιωμάτων της Εταιρίας Αποθε¬ 
τηρίων για τη φύλαξη των τίτλων των αξιών». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 123/20.1.1998, θέμα 2ο) 

Αφού έλαβε υπόψη: 

1. Τις διατάξεις του έκτου και του ογδόου εδαφίου της 
παραγρ. 12 του άρθρου 33, τις παραγρ. 14. 15 και 16 του 
άρθρου 3α και την παράγρ. 2 του άρθρου 37 του Ν. 
1806/1988 (ΦΕΚ 207) «για την τροποποίηση της νομοθε¬ 
σίας για τα χρηματιστήρια και άλλες διατάξεις», όπως 
τροποποιήθηκαν με το άρθρο 56 του Ν. 1892/1990 (ΦΕΚ 
101/Α’) και με το άρθρο 25 του Ν. 2324/1995 (ΦΕΚ 146). 

2. Την απόφαση της 119ης/11.11.1997 Συνεδρίασης 
της Επιτροπής Κεφαλαιαγοράς για τον «Καθορισμό δι¬ 
καιωμάτων της Εταιρίας Αποθετηρίων για τη φύλαξη των 
τίτλων των αξιών». 

3. Το από 30.12.1997 ακριβές απόσπασμα του υπ’ αριθ. 

135/30.12.1997 πρακτικού συνεδρίασης του Δ.Σ. της Α.Ε. 
Αποθέτη ρ ίων Τ ίτλω ν. 

4. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» το οποίο προσετέθει με το άρθρο 27 
του Ν. 2081/92 (ΦΕΚ Α7152/10.9.1992), αποφασίζει ομό¬ 
φωνα: 

Στο τέλος της απόφασης της 119ης/11.11.97 Συνεδρία- 
σης της Επιτροπής Κεφαλαιαγοράς για τον «Καθορισμό 
δικαιωμάτων της Εταιρίας Αποθετηρίων για τη φύλαξη 
των τίτλων των αξιών», προστίθεται εδάφιο ως εξής: 

«Η παρούσα απόφαση ισχύει από 1,1.1998». 

Η παρούσα να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

- * - 

Αριθ. Ε. Κ . 8071 ( 8 ) 

Απόδοση στις εκδότριες εταιρίες των μετοχικών τίτλων, 
που μετατρέπονται σε άυλη μορφή και φυλάσσονται 
στην Α.Ε. Αποθετηρίων Τίτλων. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 123/20.1.1998, θέμα 3ο) 

Αφού έλαβε υπόψη: 

1. Τοάρθρο 33 παράγρ. 12καιτοάρθρο33απαραγρ. 14 
του Ν. 1806/88, όπως ισχύει. 

2. Τα άρθρα 39 κ.επ. 2396/96, όπως τροποποιήθηκαν με 
το άρθρο 107 το υ Ν. 2533/97. 

3. Το άρθρο 78 παρ. 1 εδάφιο ζ του Ν. 1969/1991, όπως 
ισχύει. 

4. Εισηγητικό απόσπασματου υπ' αριθ. 135/30.12.1997 
πρακτικού του Δ.Σ. της ΑΕΑΤ. 

5. Τη χρησιμότητα της παράδοσης των φυλασσόμενων 
στην ΑΕΑΤ τίτλων στις εκδότριες εταιρίες κατά την πε¬ 
ρίοδο που προηγείται της μετατροπής των υποκείμενων 
κινητών αξιών σε άυλη μορφή (στη συνέχεια η «μετατρο¬ 
πή») και στο πλαίσιο της δημιουργίας ετοιμότητας απότις 
εκδότριες εταιρίες για την υλοποίηση των πάσης φύσης 
σχετικών υποχρεώσεων τους. 

6 . Την αναγκαιότητα θέσπισης μέτρων που να ρυθ¬ 
μίζονται με ενιαίο τρόπο τις υποχρεώσεις των εκδοτριών 
και της ΑΕΑΤ, ως προς τη φύλαξη των μετοχικών τίτλων 

μετά τη μετατροπή και την απώλεια της αξιογραφικής 
τους ιδιότητας, καθώς και την τήρηση στοιχείων ως προς 
τους μετοχικούς τίτλους αυτούς. 

7. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» το οποίο προσετέθει με το άρθρο 27 
του Ν. 2081/92 (ΦΕΚ Α7152/10.9.1992), αποφασίζει ομό¬ 
φωνα: 

1 - Το Διοικητικό Συμβούλιο της ΑΕΑΤ θα εκπονήσει πρό¬ 
γραμμα απόδοσης των πάσης φύσης μετοχικών τίτλων 
που έχει προς φύλαξη στις αντίστοιχες εκδότριες εται¬ 
ρίες. Το πρόγραμμα αυτό θα προβλέπει την απόδοση των 
τίτλων αυτών στις εκδότριες εταιρίες, το αργότερο μέχρι 
την ημερομηνία μετατροπής των αντίστοιχων υποκείμε¬ 
νων κινητών αξιών. 

2 . Οι εκδότριες εταιρίες καλούνται ναπαραλάβουντους 
μετοχικούς τίτλους τους οποίους έχουν εκδόσει και οι 
οποίοι φυλάσσονται στην ΑΕΑΤ και να υπογράψουν σχε¬ 
τικό πρωτόκολλο παράδοσης και παραλαβής. 

3. Από την ημερομηνία παραλαβής των τίτλων, σύμφω¬ 
να με την παραπάνω παρ. 2, κάθε εκδότρια εταιρία 
υποχρεούται στη φύλαξη μέχρι την αποϋλοποίησή τους 
των τίτλων που θαπαραλάβει. Η ΑΕΑΤ απαλλάσσεται από 
κάθε ευθύνη ως προς τη φύλαξη μετοχικών τίτλων που 
έχει παραδώσει σε εκδότρια εταιρία, σύμφωνα με την 
παρ. 2 της παρούσας απόφασης. 

4. Η ΑΕΑΤ υποχρεούται να τηρεί επί εικοσαετία από την 
ημερομηνία παράδοσης μετοχικών τίτλων σε εκδότρια ε¬ 
ταιρία καταστάσεις με τα στοιχεία των τίτλων αυτών με η¬ 
λεκτρονικό, ψηφιακό ή άλλο πρόσφορο μέσο της ε¬ 
πιλογής της. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ. Β. ΘΩΜΑΔΑΚΗΣ 
-♦- 

Αριθ. Ε.Κ. 8072 ( 9 ) 

Όροι και προϋποθέσεις συνεργασίας μεταξύ μελών του 
Χρηματιστηρίου Αξιών Αθηνών με επιχειρήσεις του 
άρθρου 3 παρ. 1θ του Ν. 2396/96 και με επιχειρήσεις 
που ενεργούν ως αντιπρόσωποί τους. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 123/20.1.1998, θέμα 10ο) 

Αφού έλαβε υπόψη: 

1. Τοάρθρο78παρ. 1αεδ.2τουΝ. 1969/91 (ΦΕΚ 167 Α’), 
όπως συμπληρώθηκε από το άρθρο 24 του Ν. 2324/95 
(ΦΕΚ 146 Α'). 

2. Το άρθρο 71 παρ. 2 του Ν. 1969/91, όπως τροποποιή¬ 
θηκε από το άρθρο 25 του Ν. 2396 (ΦΕΚ 73 Α'). 

3. Το άρθρο 3 παρ. 1ι εδ. 2του Ν. 2396/96 (ΦΕΚ 73 Α'). 

4. Το άρθρο 3 παρ. Ιθτου Ν. 2396/96 (ΦΕΚ73Α’). 

5. Το άρθρο 78 παρ. 1ζ του Ν. 1969/91 (ΦΕΚ 167 Α'), ό¬ 
πως ισχύει. 

6 . Το άρθρο 29 Α του Ν. 1558/1985 «Κυβέρνηση και 
Κυβερνητικά Όργανα», όπως ισχύει, αποφασίζει ομόφω¬ 
να: 

Α. Τα Μέλη του Χρηματιστηρίου Αξιών Αθηνών μπορούν 
να δέχονται για την κατάρτιση συναλλαγών μέσων των ε¬ 
πιχειρήσεων του άρθρου 3 παρ. 1θ του Ν. 2396/96 (εφε¬ 
ξής Εταιρίες Λήψης και Διαβίβασης Εντολών, «ΕΛΔΕ») και 
μέσω επιχειρήσεων που λειτουργούν ως αντιπρόσωποί 


τους με τους όρους και τις προϋποθέσεις που περιγρά- 
φονται κατωτέρω: 

Β. Όροι και προϋποθέσεις συνεργασίας μεταξύ μελών 
του Χρηματιστηρίου Αξιών Αθηνών και ΕΛΔΕ 
1. Οι ΕΛΔΕ επιτρέπεται να παρέχουν τις Υπηρεσίες 
Λήψης και Διαβίβασης Εντολών προς μέλη του Χρηματι¬ 
στηρίου Αξιών Αθηνών (εφεξής «Μέλη»), υπό τους παρα¬ 
κάτω όρους: 

α. Οφείλουν να πληρούν τους όρους και τις προϋποθέ¬ 
σεις του άρθρου 30 του Ν. 2396/96. 

β. Παρέχουν μόνοντηνεπενδυτική υπηρεσία της λήψης 
και διαβίβασης για λογαριασμό επενδυτών εντολών για 
κατάρτιση συναλλαγών επί κινητών αξιών και μεριδίων 
οργανισμών συλλογικών επενδύσεων. 

γ. Στην επωνυ μία των επιχειρήσεων α υ τών πρέπει να πε- 
ριέχεται οπωσδήποτε η φράση «Εταιρία Λήψης και Διαβί¬ 
βασης Εντολών» και στο διακριτικό τίτλο τους πρέπει να 
περιέχονται οπωσδήποτε τα αρχικά «ΕΛΔΕ», αποκλεισμέ¬ 
νης κάθε άλλης ένδειξης στην επωνυμία ή στο διακριτικό 
τίτλο που μπορεί να οδηγήσει σε σύγχυση ή παραπλάνη- 
ση του επενδυτικού κοινού (όπως για παράδειγμα της έν¬ 
δειξης «Ε.Π.ΕΥ.»). 

δ. Δεν επιτρέπεται να κατέχουν κεφάλαια, κινητές αξίες 
ή χρηματοπιστωτικά μέσα που ανήκουν σε πελάτες τους. 

2. Μέλη που συνεργάζονται με ΕΛΔΕ έχουν τις παρακά¬ 
τω υποχρεώσεις: 

α. Οφείλουν να συνάπτουν με τις ΕΛΔΕ γραπτή σύμβα¬ 
ση στην οποία να καθορίζεται η διάρκεια της σύμβασης, 
το ύψος και ο συγκεκριμένος τρόπος υπολογισμού της α¬ 
μοιβής που παρέχεται από το μέλος και η διαδικασία δια¬ 
βίβασης εντολών. 

β. Οφείλουν να αποστέλλουν αντίγραφο της ανωτέρω 
σύμβασης στην Επιτροπή Κεφαλαιαγοράς εντός δέκα 
(10) ημερών από τη σύναψή της. 

γ. Ανά δίμηνο οφείλουν ν' αποστέλλουν στην Επιτροπή 
Κεφαλαιαγοράς κατάλογο με της ΕΛΔΕ με τις οποίες συ¬ 
νεργάζονται, 

δ, Οφείλουν να ενημερώνουν κάθε ΕΛΔΕ με την οποία 
συνεργάζονται στο τέλος κάθε εργάσιμης ημέρας για τις 
εντολές που έλαβαν και στοιχεία των συναλλαγών (πελά¬ 
της, τιμή, ποσότητα) που καταρτίστηκαν με τη μεσολάβη¬ 
ση της ΕΛΔΕ. 

ε. Οφείλουν να διασφαλίζουν, λαμβάνοντας όλατα ανα¬ 
γκαία μέτρα που υποχρεούνται σύμφωνα με τον Κώδικα 
Δεοντολογίας Εταιριών Παροχής Επενδυτικών Υπηρε¬ 
σιών, ότι η διαβιβαζόμενη εντολή είναι γνήσια όσον αφο¬ 
ρά την προέλευσή της από συγκεκριμένο επενδυτή και 
σαφής όσον αφορά τους όρους (τίτλος, ποσότητα, τιμή) 
της συγκεκριμένης εντολής, καθώς και ότι έχει ελεγχθεί 
από πλευράς πρόληψης νομιμοποίησης εσόδων από ε¬ 
γκληματικές δραστηριότητες. 

στ. Οφείλουν να τηρούν αρχείο των συναλλαγών ανά 
ΕΛΔΕ από το οποίο να προκύπτουν ευχερώς τα παραπά¬ 
νω στοιχεία κάθε συναλλαγής. 

ζ. Οφείλουν να αποστέλλουν, στο πρώτο δεκαήμερο κά¬ 
θε μήνα,απευθείας στουςπελάτεςτουςλεπτομερήκατά- 
σταση στην οποία να περιέχονται αναλυτικά όλες οι συ¬ 
ναλλαγές που έγιναν για λογαριασμό τους σε εκτέλεση ε¬ 
ντολής τους που διαβιβάστη κε μέσων ΕΛΔΕ, καθώς και τα 
τυχόν εκκρεμή χρεωστικά ή πιστωτικά υπόλοιπα σε χρή¬ 
ματα ή αξίες, 

η. Οφείλουν να λαμβάνουν κάθε αναγκαίο μέτρο ώστε 
να αποτρέπεται η κατοχή κεφαλαίων, κινητών αξιών ή με- 

ριδίωντωνπελατώντους από ΕΛΔΕ. Συγκεκριμένα, οιτίτ- 
λοι, αποθετήρια και κάθε άλλη κινητή αξία κυριότητας των 
πελατών του μέλους που διαβιβάζουν εντολές μέσω 
ΕΛΔΕ, ταξινομούνται από το μέλος ανά πελάτη, παραμέ¬ 
νουν στη κατοχή του μέλους κα εφόσον ζητηθούν από τον 
πελάτη αποστέλλονται απευθείας στη διεύθυνση που έχει 
δηλώσει ο πελάτης στο μέλος. Μετρητά που έχουν ει- 
σπραχθεί από τα μέλη για λογαριασμό των παραπάνω πε¬ 
λατών διακινούνται από τα μέλη αποκλειστικά μέσων τρα¬ 
πεζικών λογαριασμών και εφόσον ζητηθούν από τους πε¬ 
λάτες, αποστέλλονται σε τραπεζικό λογαριασμό που 
τηρείται στο όνομα του πελάτη. 

Γ. Όροι και προϋποθέσεις συνεργασίας μεταξύ Μελών 
του Χρηματιστηρίου Αξιών Αθηνώνή Ε.Π.Ε.Υ.του άρθρου 
27 παρ. 2τουΝ. 2396/96 και επιχειρήσεων που ενεργούν 
ως αντιπρόσωποί τους. 

1 . Επιτρέπεται σε επιχειρήσεις να ασκούν τη δραστη¬ 
ριότητα λήψης και διαβίβασης εντολών λειτουργώντας 
ως αντιπρόσωποι Μελών ή Ε.Π.Ε.Υ.του άρθρου 27 παρ, 2 
του Ν. 2396/96, μόνον υπό τους παρακάτω όρους: 

α. Έχουν λάβει άδεια λειτουργίας ως αντιπρόσωποι συ¬ 
γκεκριμένου μέλους ή Ε.Π.Ε.Υ. του άρθρου 27 παρ. 2 του 
Ν.2396/96 από την Επιτροπή Κεφαλαιαγοράς. 

β. Διευθύνονται από πρόσωπο που πληροί τις προϋπο¬ 
θέσεις που προβλέπονται στο άρθρο 71 παρ. 2 του Ν. 
2396/96 απάτην Επιτροπή Κεφαλαιαγοράς. 

β. Διευθύνονται από πρόσωπο που πληροί τις προϋπο¬ 
θέσεις που προβλέπονται στο άρθρο 71 παρ. 2 του Ν. 
1969/91, όπως ισχύει. 

γ. Έχουν υποβληθεί στην Επιτροπή Κεφαλαιαγοράς τα 
κάτωθι: 

γα. Γραπτή σύμβαση με βέβαιη χρονολογία μεταξύ μέ¬ 
λους ή Ε.Π.Ε.Υ. του άρθρου 27 παρ. 2 του Ν. 2396/97 και 
της επιχείρησης του αντιπροσώπου στην οποία καθορίζε¬ 
ται με σαφήνεια η διάρκεια και το αντικείμενο της σύμβα¬ 
σης, ο αποκλειστικός ή μη χαρακτήρας της συνεργασίας, 
ο τρόπος υπολογισμού και το ύψος της αμοιβής της επι- 
χείρησηςτου αντιπροσώπου, καθώς και η διαδικασία δια¬ 
βίβασης των εντολών. Η σύμβαση πρέπει επίσης να περι¬ 
λαμβάνει και όρο από τον οποίο να προκύπτει με σαφή¬ 
νεια η εις ολόκληρον ευθύνη του μέλους ή της Ε.Π.Ε.Υ. 
του άρθρου 27παρ. 2του Ν. 2396/96 γιατιςέναντιτρίτων 
δικαιοπρακτικές και αδικοπρακτικές υποχρεώσεις της ε¬ 
πιχείρησης του αντιπροσώπου που είναι σχετικές με την 
παροχή της Υπηρεσίας Λήψης και Διαβίβασης Εντολών 
για κατάρτιση συναλλαγών επί κινητών αξιών. 

γβ. Υπεύθυνη δήλωση, με βέβαιη χρονολογία, του μέ¬ 
λους ή της Ε.Π.Ε.Υ. του άρθρου 27 παρ. 2 του Ν. 2396/96 
με την οποία το μέλος ή η Ε.Π.Ε.Υ. θα αναλαμβάνει εις ο¬ 
λόκληρον την ευθύνη για κάθε δικαιοπρακτική ή αδικο- 
πρακτική υποχρέωση που η επιχείρηση του αντιπροσώ¬ 
που ανέλαβε έναντιτρίτων και η οποία είναι σχετική με την 
παροχή της υπηρεσίας λήψης και διαβίβασης εντολών. 

2. Μέλη ή Ε.Π.Ε.Υ. του άρθρου 27 παρ. 2 του Ν. 2396/96 
που λαμβάνουν εντολές από επιχειρήσεις που ενεργούν 
ως αντιρόσωποί τους, έχουν τις με στοιχεία δ, στ και ζ υ¬ 
ποχρεώσεις του άρθρου 2 παρ. 2 της παρούσας. 

Δ. Κυρώσεις 

Παράβαση των διατάξεων της παρούσης επισύρει τις 
κυρώσεις που προβλέπονται απότο άρθρο 76 παρ. 10 του 
Ν. 1969/91, όπως ισχύει. 

Ε. Έναρξη ισχύος 

1. Οι πιθανές τροποποιήσεις καταστατικών ΕΛΔΕ, συμ¬ 


βάσεων μεταξύ μελών και ΕΛΔΕ, μελών ή Ε.Π.Ε.Υ.του άρ¬ 
θρου 27 παρ. 2του Ν. 2396/96 και επιχειρήσεων αντιπρο¬ 
σώπων καθώς και τροποποιήσεις των απαιτουμένων δη¬ 
λώσεων προς την Επιτροπή Κεφαλαιαγοράς πρέπει να έ¬ 
χουν ολοκληρωθεί εντός μηνος από τη δημοσίευση της 
παρούσας στην Εφημερίδα της Κυβερνήσεως. 

2. Καταργείται η απόφαση 103/7.2.97 (ΦΕΚ Β' 109/- 
20.2.95) της Επιτροπής Κεφαλαιαγοράς. 

3. Η ισχύς της παρούσης αρχίζει από τη δημοσίευσή 
της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-♦- 

Αριθ. Ε Κ. 8075 (10) 

Συμπλήρωση της αποφάσεως της Επιτροπής Κεφαλαια¬ 
γοράς 104/8.4.1997 (θέματα 6Α, 6Β, 6Γ) ΦΕΚ Β’ 
369/12.5.97 και (θέμα 6Δ)/ΦΕΚ Β’ 357/2.5.1997. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 123/20.1.1998, θέμα 11ο) 

Αφού έλαβε υπόψη: 

α. Τα άρθρα 32-38 του Νόμου 2396/96 (ΦΕΚ 73Α’) 
«Επενδυτικές Υπηρεσίες στον τομέα των Κινητών Αξιών, 
Επάρκεια Ιδίων Κεφαλαίων των Εταιρειών Παροχής 
Επενδυτικών Υπηρεσιών και των Πιστωτικών Ιδρυμάτων 
και Άϋλες Μετοχές». 

β. Την Π.Δ./Τ.Ε. 2053/18.3.92 όπως ισχύει, 
γ. Την Π.Δ./Τ.Ε. 2054/92 περί Συντελεστών Φερεγγυό- 
τηταςτων Πιστωτικών Ιδρυμάτων, 
δ. Τις διατάξεις του Π.Δ. 267/95 «σχετικά με την επο- 
πτεία των Πιστωτικών Ιδρυμάτων σε ενοποιημένη βάση». 
ε.Τις διατάξεις του Ν. 2190/20 όπως ισχύει, 
στ. Το άρθρο 1 (παρ. 1 και 3) του Ν. 1338/17.3.83περί ε¬ 
φαρμογής του Κοινοτικού Δικαίου όπως έχει τροποποιη¬ 
θεί μετο άρθρο 6του Ν. 1440/84 (ΦΕΚΑ70/21.5.84) και το 
άρθρο 65 του Ν. 1892/90 (ΦΕΚ Α 101/31.7.90) και το άρ¬ 
θρο δεύτερο παρ. 2, του Ν. 2077/92 (ΦΕΚ Α 136/7.8.92) 
περί κύρωσης της συνθήκης για την Ευρωπαϊκή Ένωση. 

ζ. Το άρθρο 29 Α του Νόμου 1558/85 «Κυβέρνηση και 
Κυβερνητικά Όργανα»το οποίο προστέθηκε μετο άρθρο 
27 του Νόμου 2081/92 (ΦΕΚ 152Α’), αποφασίζει ομόφω¬ 
να: 

Α. Συμπλήρωση της αποφάσεως της Ε.Κ. 104/8.4.1997 
(θέμαδΑ). 

1. Στο τέλος του ΚΕΦΑΛΑΙΟΥ Ι.Α. προστίθεται περίπτω¬ 
ση ν ως εξής: 

ν. Η αξία της συμμετοχής στο Συνεγγυητικό. 

2. Στο ΚΕΦΑΛΑΙΟ III προστίθεται παράγραφος Δ ως ε¬ 
ξής: 

Δ. Για τον υπολογισμό των Ιδίων Κεφαλαίων θα πρεπει 
να λαμβάνονται υπόψη οι παρατηρήσεις του Ορκωτού 
Ελεγκτή καθώς και οι σημειώσεις της εταιρείας. 

Β, Συμπλήρωση της αποφάσεως της Ε.Κ. 104/8.4.1997 
(θέμα 6Β). 

1. Στο ΚΕΦΑΛΑΙΟ ΤΡΙΤΟ προστίθενται παράγραφοι 5 
και 6 ως εξής: 

5, Τα ποσά που προέρχονται απότο Επενδυτικό Χαρτο¬ 
φυλάκιο κατά το μέρος που αφορούν κινητές αξίες, που 
διαπραγματεύονται σε οργανωμένες αγορές αποτιμώ- 
νται σε τρέχουσες τιμές όπως το Χαρτοφυλάκιο Συναλ¬ 
λαγών. 

6 . Σε περιπτώσεις είσπραξης «έναντι» απαιτήσεων, εξο¬ 
φλούνται κατά σειρά οι αρχαιότερες απαιτήσεις. 

2. Στο ΚΕΦΑΛΑΙΟ ΕΚΤΟ στο τέλος της παραγράφου 2 
προστίθεται εδάφιο ως εξής: 

Συγκεκριμένα, η διαφορά της τρέχουσας αξίας των τίτ¬ 
λων των πελατών προς φύλαξη, μείον της ασφαλισμένης 
αξίας των τίτλων αυτών, σταθμίζεται με συντελεστή στάθ- 
μισης 50%. 

3. Στο ΚΕΦΑΛΑΙΟ ΕΚΤΟ παράγραφος 1δ προστίθεται 
περίπτωση 8 ως εξής: 

(8) Οι συμμετοχές στο Χρηματιστηριακό Κέντρο Θεσ¬ 
σαλονίκης, στην ΑΣΥΚ στην Αποθετηρίων Τίτλων Α.Ε., 
στην ΕΤΕΣΕΠ και στο ΧΠΑ. 

4. Στο ΚΕΦΑΛΑΙΟ ΕΚΤΟ αντί των λέξεων «έναντι 
Ιδρυμάτων...»τίθενται οι λέξεις «έναντι πιστωτικών ιδρυ¬ 
μάτων...». 

γ. Τροποποίηση της αποφάσεως της Ε Κ. 104/8.4 1997 
(θέμα 6Γ) 

1. Το πρώτο εδάφιο της παραγράφου 2.α. του ΚΕΦΑ¬ 
ΛΑΙΟΥ Γ αντικαθίστανται ως εξής: 

2. α. Οι ΕΠΕΥ εντός εικοσαημέρου από τη λήξη κάθε η¬ 
μερολογιακού τριμήνου, γνωστοποιούν στην Επιτροπή 
Κεφαλαιαγοράς τα χρηματοδοτικά ανοίγματα που υπερ¬ 
βαίνουν το όριο της παρ. Ια στο τέλος του τριμήνου αυ¬ 
τού. 

2. Η παράγραφος 1 του ΚΕΦΑΛΑΙΟΥ Ζ αντικαθίσταται 
ως εξής: 

1. Οι ΕΠΕΥ που εδρεύουν στην Ελλάδα και υπόκεινται 
στις διατάξεις της παρούσας απόφασης υποβάλλουν σε 


μη ενοποιημένη βάση τα στοιχεία των μεγάλων χρηματο¬ 
δοτικών ανοιγμάτων, σύμφωνα με τους ακόλουθους πί¬ 
νακες και τις σχετικές οδηγίες εντός εικοσαημέρου από 
τη λήξη κάθε ημερολογιακού τριμήνου. 

Δ. Συμπλήρωση της αποφάσεως της Ε.Κ. 104/8.4.1997 
(θέμα 6Δ) 

1. Στην παράγραφο 8 προστίθεται περίπτωση (δ) ως ε¬ 
ξής: 

δ. Οι ΕΠΕΥ υποβάλλουν στην Επιτροπή Κεφαλαιαγο¬ 
ράς συμπληρωματικά τα εξής στοιχεία: 

ί) Το αντίστοιχο ανά ημερομηνία, ισοζύγιο με δευτερο¬ 
βάθμια ανάλυση. 

ϋ) Συνοπτικό ισολογισμό σε περίπτωση μη ελεγμένων, 
από ορκωτό ελεγκτή, οικονομικών καταστάσεων. 

ϊϋ) Το αναλυτικό ισοζύγιο πελατών κατά την ημέρα της 
αναφοράς. 

ίν) Τον τελευταίο ελεγμένο, από ορκωτό ελεγκτή, ισο¬ 
λογισμό, αν δεν έχει ήδη υποβληθεί. 

ν) Υπολογισμό του Σταθμισμένου Ενεργητικού τους κα¬ 
θώς επίσης και υπολογισμό των Ιδίων Κεφαλαίων. 

Η παρούσα να δημοσιευθεί στην Εφημερίδα της Κυ- 
βερνήσεως (τεύχος Β'). 

Από τις διατάξεις της παρούσας δενπροκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
524 Β 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 188, 1ος όρ.-Τ.Κ. 546 55 (031) 423 956 


ΠΕΙΡΑΙΑΣ 

Νικήτα 6-8 Τ.Κ. 18531 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
' 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δοέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 

δρχ. 

3.000 

δρχ. 

Β’ (Υπουργικές αποφάσεις κ.λπ.) 

70.000 

» 

3.500 

» 

Γ’ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

■> 

3.500 

» 

Αναπτυξιακών Πράξεων (Τ.Α.Π.Σ.) 

30.000 


1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα ( Πίνακες επιτυχόντων διαγωνισμών κ.τλ.) 

5.000 

» 

250 

»> 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

»» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

■> 

Ανωνύμων Εταιρειών & Ε.Π.Ε. 

250.000 

» 

12.500 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 ·> 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπρσττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































